180 



articulus primus clavate cylindricus, articulo primo palporum 

 duplo pæne brevior duploque tenuior, secundus conice cylin- 

 dricus, dimidio gracilior articulo primo, sed eo dimidio ferme 

 longior. Palpi maxillares stipite maxillari tertia ferme parte 

 breviores eoque triplo graciliores; articulus primus clavatus, 

 triplo longior quam crassior, secundus longitudine primi sed 

 eo duplo gracilior, tertius conice cylindricus, triplo brevior 

 articulo secundo eoque duplo tenuior. 



Cerci annulos quattuor ultimos abdominis longitudine 

 æquantes, gracillimi, subrecti, quinquearticulati; articulus 

 primus omnium longissimus, secundus hoc quadruplo brevior, 

 tertius dimidio longior quam secundus, quartus articulos binos 

 præcedentes conjunctos longitudine æquans, quintus articulo 

 quarto longitudine par vel eodem paulo longior. 



Annulus analis verrucis scansoriis nullis. 



Larva adulta pallida, mandibulis nigrofuscis, capite 

 scutisque dorsi thoracis et abdominis fuscopallidis, pedibus 

 cercisque flavopallidis. 



Larva pulla alba, partibus corneis flavopallidis. Reti- 

 naculum mandibularum duplo longius quam in Larva adulta. 

 Palpi maxillares conici, articulo secundo manifesto longiore 

 quam primo, tertio cylindrico, tertia tantum parte breviore 

 quam secundo. 



Hab. in sylvis umbrosis sub foliis deciduis, muscis, in 

 truncis putridis, lucifuga. 



PTEROSTICHUS (ABAX) OVALIS Duft. 



Larva simillima præcedentis præter staturam dimidio 

 inferiorem dignoscitur 



parte antica clypei truncata, obscure crenulata; 



colore partium cornearum dorsi saturatiore, nigropiceo, 

 lateribus pronoti fusco, instrumentis cibariis secundi et tertii 

 paris, pedibus, cercis piceorufo. 



Victus præcedentis. 



